
ДО
ПРЕДСЕДАТЕЛЯ

НА ОБЩИНСКИЯ СЪВЕТ

С. КИРКОВО
Д О К Л А Д Н А     З А П И С К А

от  Шинаси Мехмед Сюлейман – Кмет на община Кирково
ОТНОСНО: Предложение за включване на учебни заведения от община Кирково в Списък със защитените детски градини и защитените училища в Република България за учебната 2026/2027 година.
УВАЖАЕМИ ГОСПОДИН ПРЕДСЕДАТЕЛ 
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 
По смисъла на чл.54, ал.1 и ал.2 от Закона за предучилищното и училищното образование, защитена детска градина се определя детска градина, която, ако бъде закрита, най-малко 8 деца  в задължителна предучилищна възраст ще пътуват на не по-малко от 14 километра, или 5 деца ще пътуват на не по-малко от 20 километра по наличната пътна мрежа до най-близката друга детска градина или училище, които организират задължително предучилищно образование.
От функциониращите 11 детски градини на територията на община Кирково                           ДГ ,,Граничар” с. Тихомир, ДГ „Мир“ с. Старово и ДГ „Славейче“ с. Дрангово отговарят на критериите за защитени детски градини. 
В ДГ ,,Граничар” с. Тихомир през учебната 2026/2027 г. предстои да се отглеждат, възпитават и обучават 12 деца, 8 от общия брой на децата подлежат на задължително предучилищно образование, разстоянието до най-близката детска градина е повече от 21 км. за децата от с. Тихомир, с което се покриват критериите на постановление № 121/23.06.2017 г. за определяне на защитените детски градини и защитените училища и на условия и ред за тяхното допълнително финансиране. 
През учебната 2026/2027 в ДГ ,,Мир” с. Старово предстои да се отглеждат, възпитават и обучават 13 деца, 11 от общия брой на децата подлежат на задължително предучилищно образование, разстоянието до най-близката детска градина е повече от 21 км. за децата от с. Старово, с което се покриват критериите на постановление № 121/23.06.2017 г. за определяне на защитените детски градини и защитените училища и на условия и ред за тяхното финансиране.

В ДГ ,,Славейче” с. Дрангово през учебната 2026/2027 г. предстои да се отглеждат, възпитават и обучават 17 деца, 9 от общия брой на децата подлежат на задължително предучилищно образование, разстоянието до най-близката детска градина е повече от 20 км. за децата от с. Дрангово, с което се покриват критериите на постановление № 121/23.06.2017 г. за определяне на защитените детски градини и защитените училища и на условия и ред за тяхното финансиране.

Защитено училище е училище, което, ако бъде закрито или преобразувано, най-малко 10 ученици от I до VII клас ще пътуват на не по-малко от 20 километра по наличната пътна мрежа до най-близкото общинско училище, в което се осъществява обучение в съответния клас. 
През учебната 2026/2027 г. в ОУ ,,Васил Левски” с. Тихомир предстои да се обучават 46 ученици, броя на пътуващите ученици към училището е 36 ученици, разстоянието до най-близкото училище, до което биха пътували учениците е на повече от 21 километра.

В ОУ ,,Христо Смирненски” с. Фотиново през учебната 2026/2027 г. предстои да се обучават 73 ученици, броят на пътуващите ученици към училището е 69 ученици, разстоянието до най-близкото училище, до което биха пътували учениците е на повече от 21 километра.

През учебната 2026/2027 г. в ОУ ,,Васил Левски” с. Дрангово предстои да се обучават 23 ученици, пътуващи ще са 16 ученици, разстоянието до най-близкото училище, до което биха пътували учениците е на повече от 20 километра.

ОУ „Васил Левски” с. Тихомир, ОУ ,,Христо Смирненски” с. Фотиново и ОУ „Васил Левски“ с. Дрангово отговарят на критериите за включване в Списъка със защитени детски градини и защитени училища.
На основание чл.5, ал.1 от ПМС №121 от 23.06.2017г. на Министерски съвет за приемане на критерии за определяне на защитени детски градини и защитени училища и на условия и ред за тяхното допълнително финансиране, списъкът със защитените детски градини и училища се актуализира ежегодно по мотивирано предложение на Кмета на общината след решение на общинския съвет.
          Във връзка с гореизложеното предлагам на Общински съвет – Кирково, след обсъждане, да вземе следното












ПРОЕКТ – 

РЕШЕНИЕ:
І. На основание чл.17, ал.1, т.3 и чл.21, ал.1, т.23 от ЗМСМА, чл.54, ал.1 и ал.2 от Закона за предучилищното и училищното образование, чл.5, ал.1 и ал.2 от ПМС №121/23.06.2017 г., и с въвеждане модела на финансиране в системата на средното образование и рисковете от прилагането на единните стандарти за издръжка, съгласно критериите за защитените детски градини и защитените училища, ОбС – Кирково предлага на Министъра на образованието и науката, в списъка със защитените детски градини и защитените училища за учебната 2026/2027 година, да бъдат включени:

1. ДГ „Граничар”, с. Тихомир;

2. ДГ „Мир“, с. Старово;

3. ДГ „Славейче“ с. Дрангово

4. ОУ „Васил Левски”, с. Тихомир; 

5. ОУ „Христо Смирненски“, с. Фотиново;
6. ОУ „Васил Левски“, с. Дрангово.

ІI. Възлага на Кмета на община Кирково да внесе в Министерство на образованието и науката мотивирано предложение до 10 септември, съгласно чл.5, ал.2 от горецитираното Постановление на Министерски съвет.

                                      КМЕТ НА ОБЩИНА КИРКОВО:___________________









   /Шинаси Сюлейман/
_______________________________________________________________________________

